เรื่องร้องเรียน: สอบถามโครงการพัฒนาพื้นที่สีเขียนเขตดอนเมือง 1.ค่ายลูกเสียพิศลยบุตรจะสามารถนำมาทำเป็นพื้นที่สีเขียว หรือ สวนสาธารณะให้ประชาชนได้ออกกำลังกายได้หรือไม่  2. ขณะนี้ค่ายลูกเสือฯ กำลังปิดปรับปรุงอยู่ อยากรู้ว่าเมื่อใดจะแล้วเสร็จ
การดำเนินการของเจ้าหน้าที่: สำนักการศึกษา ขอเรียนชี้แจงว่า  ๑. ค่ายลูกเสือกรุงเทพมหานคร (พิศลยบุตร) มีพื้นที่สีเขียวและพื้นที่ออกกำลังกายเพื่อให้ประชาชนใช้บริการ โดยมีข้อกำหนด ดังนี้ ๑.๑  กำหนดพื้นที่ออกกำลังกายบริเวณลานด้านหน้าพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว (รัชกาลที่ ๖) และบริเวณด้านหน้าอาคารบ้านพิน็อคคิโอเท่านั้น โดยห้ามเข้าในพื้นที่ฝึกอบรม ๑.๒ เวลาให้บริการช่วงเช้าตั้งแต่ ๐๕.๐๐ - ๐๘.๓๐ น. ช่วงเย็นตั้งแต่เวลา ๑๖.๐๐ - ๑๘.๐๐ น. ๑.๓ ลงชื่อ-นามสกุล เบอร์โทรศัพท์ และระบุระยะเวลาในการเข้า-ออก ทุกครั้ง ๑.๔ โปรดรักษาทรัพย์สินของทางราชการ ๑.๕ ห้ามนำสิ่งเสพติด สุรา เข้ามาในบริเวณค่ายลูกเสือกรุงเทพมหานคร (พิศลยบุตร) ๑.๖ ห้ามเล่นการพนันทุกประเภทในบริเวณค่ายลูกเสือกรุงเทพมหานคร (พิศลยบุตร) ๑.๗ ห้ามนำสัตว์เลี้ยงเข้ามาในบริเวณค่ายลูกเสือกรุงเทพมหานคร (พิศลยบุตร) ๒. ค่ายลูกเสือกรุงเทพมหานคร (พิศลยบุตร) สามารถให้บริการเป็ฯสถานที่ฝึกอบรมกิจกรรมทางลูกเสือ ยุวกาชาด และผู้บำเพ็ญประโยชน์ แบบพักค้าง และแบบไป-กลับ รวมทั้งกิจกรรมฝึกอบรมต่างๆ ผู้ใช้บริการส่วนใหญ่เป็นนักเรียนและเยาวชน ซึ่งค่ายลูกเสือกรุงเทพมหานคร (พิศลยบุตร) ปรับปรุงแล้วเสร็จตั้งแต่เดือนกุมภาพันธ์ ๒๕๖๖ จึงเรียนมาเพื่อโปรดทราบ
ความเห็นของผู้แจ้ง: ข้อมูลละเอียด แต่ใช้เวลานานไปหน่อยกับการตอบคำถาม เพียงแค่การให้ข้อมูลแบบนี้ประชาชนคิดว่าไม่ควรใช้เวลาเกิน 3-7 วันทำการค่ะ
พื้นที่: แขวงสีกัน เขตดอนเมือง กรุงเทพมหานคร